Blaze7451/Wiki-th-20250601 huggingface dataset:
ธงชาติเซอร์เบียและมอนเตเนโกร

ธงชาติเซอร์เบียและมอนเตเนโกร ประกาศใช้อย่างเป็นทางการเมื่อวันที่ 27 เมษายน พ.ศ. 2535 รูปแบบธงได้รับอิทธิพลจากสมัยสหพันธรัฐประชาธิปไตยยูโกสลาเวีย และได้นำกลับมาใช้อีกครั้ง หลังจากเปลี่ยนชื่อประเทศเป็นสหพันธรัฐเซอร์เบียและมอนเตเนโกร เมื่อปี พ.ศ. 2546 โดยได้ใช้มาจนถึง พ.ศ. 2549
ธงไตรรงค์ เป็นธงแถบสีแดง, สีขาว, และสีน้ำเงิน โดยเริ่มใช้ครั้งแรกในสมัยราชอาณาจักรยูโกสลาเวีย เมื่อ พ.ศ. 2461, ประกอบกับช่วงนั้นมีเหตุการณ์สำคัญคือ สงครามโลกครั้งที่ 1. ลักษณะอย่างเดียวกันกับธงชาติสหพันธ์สาธารณรัฐสังคมนิยมยูโกสลาเวีย, โดยได้มีการยกเลิกรูปดาวแดงผืนบนธงชาติ.

**ธงอื่น ๆ**

**อ้างอิง**

**ดูเพิ่ม**
 ธงชาติราชอาณาจักรยูโกสลาเวีย- ธงในประเทศยูโกสลาเวีย- ธงชาติมอนเตเนโกร- ธงชาติเซอร์เบีย- ตราแผ่นดินของเซอร์เบียและมอนเตเนโกร- ตราแผ่นดินของสหพันธ์สาธารณรัฐสังคมนิยมยูโกสลาเวีย

**แหล่งข้อมูลอื่น**
 title=ธงชาติเซอร์เบียและมอนเตเนโกร
ซ
หมวดหมู่:ประเทศเซอร์เบียและมอนเตเนโกร
พุ่มพวง (ภาพยนตร์)

พุ่มพวง (The Moon) เป็นภาพยนตร์ไทยที่ออกฉายในปี พ.ศ. 2554 กำกับโดยบัณฑิต ทองดี โดยเป็นเรื่องราวชีวิตของพุ่มพวง ดวงจันทร์ ราชินีลูกทุ่งของไทย โดยนำเค้าโครงจากชีวิตจริงและหนังสือเรื่อง "ดวงจันทร์ที่จากไป" ของ บินหลา สันกาลาคีรี นำแสดงโดย เปาวลี พรพิมล (ผู้ชนะในรายการคว้าไมค์ คว้าแชมป์ ปี1 ทางช่องแฟนทีวี), ณัฐวุฒิ สกิดใจ, วิทยา เจตะภัย, บุญโทน คนหนุ่ม ภาพยนตร์เรื่องนี้กำหนดเข้าฉายในวันที่ 21 กรกฎาคม พ.ศ. 2554 ภาพยนตร์ทำรายได้รวม 43.51 ล้านบาท

**เรื่องย่อ**
ผึ้ง (รับบทโดย เปาวลี พรพิมล) เกิดและโตที่ จ.สุพรรณบุรี ด้วยฐานะทางบ้านยากจน เรียนจบเพียงแค่ชั้น ป.2 แต่มีความฝันอยากเป็นนักร้องที่มีชื่อเสียงโด่งดัง เธอจึงตัดสินใจเดินทางออกตามหาความฝัน ด้วยการมุ่งหน้าเข้ามาเผชิญโชคในเมืองกรุง ผึ้งเริ่มต้นจากตำแหน่งหางเครื่องในวงดนตรีของ ครูไวพจน์ เพชรสุพรรณ (รับบทโดย บุญโทน คนหนุ่ม) จนได้พบรักกับธีระพล แสนสุข (รับบทโดย ณัฐวุฒิ สกิดใจ) นักดนตรีเป่าแซกโซโฟนในวง และทำให้ความฝันอยากเป็นนักร้องกลับฝันสลาย เพราะความรักของทั้งคู่เป็นตัวก่อเหตุให้โดนไล่ออกจากวงไวพจน์ ทั้งคู่ยอมอดทน ฝ่าฟันอุปสรรคต่อสู้กับชีวิตที่ต้องดิ้นรนเอาตัวรอดอย่างยากลำบาก จนเมื่อได้พบกับครูมนต์ เมืองเหนือ (รับบทโดย วิทยา เจตะภัย) ผึ้งขอฝากตัวเป็นศิษย์ ครูมนต์จึงตั้งชื่อใหม่ให้เป็น "พุ่มพวง ดวงจันทร์"

**นักแสดง**
 เปาวลี พรพิมล รับบทเป็น ผึ้ง, พุ่มพวง ดวงจันทร์- ณัฐวุฒิ สกิดใจ รับบทเป็น ธีระพล แสนสุข- วิทยา เจตะภัย รับบทเป็น ครูมนต์ เมืองเหนือ- บุญโทน คนหนุ่ม รับบทเป็น ไวพจน์ เพชรสุพรรณ- กิตติ เชี่ยววงศ์กุล รับบทเป็น วิทวัส สุนทรวิเนตร์- ธิชาชา บุญเรืองขาว รับบทเป็น น้ำหวาน หลานย่าโม- เรืองฤทธิ์ วิสมล รับบทเป็น ไกรสร แสงอนันต์- ด.ญ. ปานรดา คเชนทร์นุกูล รับบท พุ่มพวง ดวงจันทร์ (วัยเด็ก)

**ทีมงาน**
 ควบคุมการสร้าง - ปรัชญา ปิ่นแก้ว, อรุณี ศรีสุข- ร่วมควบคุมการสร้าง - ศิตา วอสเบียน- ผู้ช่วยควบคุมการสร้าง - คำหอม ศรีนอก              - กำกับภาพยนตร์- บัณฑิต ทองดี- บทภาพยนตร์ - บินหลา สันกาลาคีรี, พัฒนะ จิรวงศ์- กำกับภาพ - นิกร ศรีพงศ์วรกุล- กำกับศิลป์ - ถิรนันท์ จันทคัต- ออกแบบงานสร้าง - ดุสิต ญาปกะวงศ์- ออกแบบเครื่องแต่งกาย - เอกศิษฏ์ มีประเสริฐกุล

**งานสร้าง**

**เพลงประกอบ**
 นักร้องบ้านนอก - ขับร้องโดย เปาวลี พรพิมล- โลกของผึ้ง - ขับร้องโดย เปาวลี พรพิมล- แก้วรอพี่ - ขับร้องโดย เปาวลี พรพิมล- ตั๊กแตนผูกโบว์ - ขับร้องโดย เปาวลี พรพิมล- หนูไม่รู้ - ขับร้องโดย เปาวลี พรพิมล- ผู้ชายในฝัน - ขับร้องโดย เปาวลี พรพิมล- ดาวเรืองดาวโรย - ขับร้องโดย เปาวลี พรพิมล- สาวนาสั่งแฟน - ขับร้องโดย เปาวลี พรพิมล- กระแซะเข้ามาซิ - ขับร้องโดย เปาวลี พรพิมล- ห่างหน่อยถอยนิด - ขับร้องโดย เปาวลี พรพิมล- สาวร้อยเอ็ด - ขับร้องโดย เปาวลี พรพิมล- อกสาวเหนือสาวสะอื้น - ขับร้องโดย เปาวลี พรพิมล
*แฟนพุ่มพวง - ขับร้องโดย เปาวลี พรพิมล

**อ้างอิง**

**แหล่งข้อมูลอื่น**
 title=พุ่มพวง (2011)
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ชีวิต
หมวดหมู่:ภาพยนตร์ชีวประวัติ
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่กำกับโดย บัณฑิต ทองดี
จักซ์ตาโกลเมอรูลาร์ แอปพาราตัส

Schematic depicting how the RAAS works. Here, activation of the RAAS is initiated by a low perfusion pressure in the juxtaglomerular apparatus
Renal corpuscle. Juxtaglomerular apparatus is "D".
จักซ์ตาโกลเมอรูลาร์ แอปพาราตัส (Juxtaglomerular apparatus) เป็นโครงสร้างหนึ่งของไต ทำหน้าที่ควบคุมการทำงานของหน่วยไตแต่ละอัน ชื่อ Juxtaglomerular apparatus มาจากลักษณะทางเนื้อเยื่อที่พบว่าโครงสร้างนี้อยู่ข้างๆ โกลเมอรูลัส อยู่ระหว่าง vascular pole ของ renal corpuscle และส่วนย้อนกลับของ distal convoluted tubule ของหน่วยไตอันเดียวกัน การมีตำแหน่งอยู่ที่บริเวณนี้มีความสำคัญต่อหน้าที่ของ Juxtaglomerular apparatus ในการควบคุมปริมาณเลือดที่มาเลี้ยงไตและ glomerular filtration rate โดยเซลล์ของ Juxtaglomerular apparatus ประกอบด้วย macula densa, extraglomerular mesangial  cell และ juxtaglomerular cell

**แหล่งข้อมูลอื่น**
  Animation of the Juxtaglomerular Apparatus Location, Structure, and Function. date=2011-09-29  ( Adobe Flash is required)-  Electron micrograph-  Diagram
หมวดหมู่:กายวิภาคของไต
นที ขลิบทอง

รองศาสตราจารย์ นที ขลิบทอง อดีตผู้อำนวยการกองทุนหมู่บ้านและชุมชนเมืองแห่งชาติ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลทักษิณ ชินวัตร และอดีตรองอธิการบดีมหาวิทยาลัยสุโขทัยธรรมาธิราช เป็นนักการเมืองคนสนิทของเนวิน ชิดชอบ

**ประวัติ**
นที ขลิบทอง เกิดเมื่อวันที่ 9 ธันวาคม พ.ศ. 2501 ที่กรุงเทพมหานคร เป็นบุตรของนายประเสริฐ กับนางวิไล ขลิบทอง สำเร็จการศึกษาชั้นมัธยมจากโรงเรียนสวนกุหลาบวิทยาลัย ระดับปริญญาตรีสาขาศึกษาศาสตร์ (การเกษตร) จากมหาวิทยาลัยเกษตรศาสตร์ และปริญญาโทวิทยาศาสตรมหาบัณฑิต (เกษตรศาสตร์) จากมหาวิทยาลัยเกษตรศาสตร์ ในปี พ.ศ. 2524 นอกจากนั้นแล้วยังผ่านการศึกษาอบรมหลักสูตรประกาศนียบัตรกฎหมายมหาชน จากมหาวิทยาลัยธรรมศาสตร์ เมื่อปี พ.ศ. 2546

**การทำงาน**
หลังจากจบการศึกษาทางด้านการเกษตร ได้เข้าทำงานเป็นนักวิชาการส่งเสริมการเกษตร สังกัดกรมส่งเสริมการเกษตรอยู่ระยะหนึ่ง จึงได้โอนย้ายมารับราชการเป็นอาจารย์ประจำคณะเกษตรศาสตร์ มหาวิทยาลัยเชียงใหม่ ในปี พ.ศ. 2525 ต่อมาจึงได้โอนมาสังกัดมหาวิทยาลัยสุโขทัยธรรมาธิราชในปีเดียวกัน จนกระทั่งได้รับตำแหน่งรองอธิการบดี ในระหว่างปี พ.ศ. 2536 - พ.ศ. 2543 และมีตำแหน่งทางวิชาการเป็นรองศาสตราจารย์ ระดับ 9
ต่อมาในปี พ.ศ. 2542 ได้รับแต่งตั้งเป็นรักษาการผู้อำนวยการองค์การส่งเสริมกิจการโคนมแห่งประเทศไทย ในปีต่อมาได้รับแต่งตั้งเป็นเลขาธิการกองทุนฟื้นฟูและพัฒนาเกษตรกร และได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2544 (รัฐบาลของพ.ต.ท.ทักษิณ ชินวัตร) ต่อมาในปี พ.ศ. 2551 ได้รับแต่งตั้งเป็นผู้อำนวยการสำนักงานกองทุนหมู่บ้านและชุมชนเมืองแห่งชาติ (สทบ.)

**เครื่องราชอิสริยาภรณ์**

**อ้างอิง**

**แหล่งข้อมูล**
  จากเว็บไซต์ nia.or.th date=2016-03-04 
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:รองศาสตราจารย์
หมวดหมู่:นักการเมืองไทย
หมวดหมู่:พรรคชาติไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะศึกษาศาสตร์ มหาวิทยาลัยเกษตรศาสตร์
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่
หมวดหมู่:บุคคลจากสาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
555

555 (ห้าร้อยห้าสิบห้า langx|en|five hundred and fifty five) เป็น จำนวนธรรมชาติ อยู่ถัดจาก 554 (ห้าร้อยห้าสิบสี่) และอยู่ก่อนหน้า 556 (ห้าร้อยห้าสิบหก)

**คุณสมบัติทางคณิตศาสตร์**
เป็นจำนวนหนึ่งที่สามารถเขียนให้อยู่ในรูปผลคูณของจำนวนเฉพาะ 3 ตัวได้
ในเลขฐานสิบ 555 เป็นจำนวนที่มีตัวเลขซ้ำกัน

**ในสาขาอื่น**
555 คือ:- ปี ค.ศ. 555 และ พ.ศ. 555- ไอซี 555 เป็นวงจรรวม (ชิป)- ข้อความสนทนาแสดงความขำขันในภาษาไทย ออกเสียง ฮ่า (ห้า) ดังนั้น ตัวเลขทั้งสามจึงหมายถึง ฮ่าฮ่าฮ่า- ส่วนสูงโดยประมาณของอนุสาวรีย์วอชิงตัน- มาสค์ไรเดอร์ไฟซ์, โทคุซัทสึของญี่ปุ่น ซึ่ง 555 อ่านได้ว่า ไฟซ์ (จากสัญลักษณ์ Φ's)

**ดูเพิ่ม**
 ไอซี 555

**อ้างอิง**

**แหล่งข้อมูลอื่น**
  555-LIST date=2019-02-01  list of fictional phone numbers-  date=2008-04-14  explanation of the song 'Heretic Anthem' by Slipknot which features 555 in the lyrics
หมวดหมู่:จำนวนเต็ม
โคฟุ

โคฟุ (Kōfu-shi) เป็นเมืองหลวงของจังหวัดยามานาชิ ประเทศญี่ปุ่น มีขนาดพื้นที่ทั้งสิ้น 212.47 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2023 ทั้งสิ้น 188,053 คน
ในอดีตโคฟุเคยเป็นศูนย์กลางการปกครอง เศรษฐกิจ และวัฒนธรรมของแคว้นไค ในยุคเซ็งโงกุ สมัยของไดเมียวทาเกดะ ชิงเง็ง ได้ใช้โคฟุเป็นศูนย์กลางอำนาจที่สำคัญ

**อ้างอิง**

**แหล่งข้อมูลอื่น**
  เว็บไซต์ทางการ
หมวดหมู่:นครในจังหวัดยามานาชิ
เมืองคอบ

คอบ (ຄອບ) ตั้งอยู่เหนือสุดของแขวงไชยบุรี ห่างจากเทศบาลไปทางทิศตะวันตกประมาณ 255 กิโลเมตร เมืองคอบเป็นเมืองที่จัดอยู่ในสี่เมืองเหนือของแขวงไชยบุรี ทิศเหนือติดกับเมืองปากทา กั้นด้วยแม่น้ำโขง ทิศตะวันออกติดกับเมืองเชียงฮ่อน แขวงไชยบุรี ส่วนทิศตะวันตกและทิศใต้ ติดกับจังหวัดเชียงราย ประเทศไทย เป็นหนึ่งในสี่เมืองของแขวงไชยบุรีที่มีชายแดนติดต่อกับประเทศไทย
ในสมัยที่ประเทศลาวมีเขตพิเศษ 2 แห่งคือ เขตพิเศษไชยสมบูรณ์กับเขตพิเศษเชียงฮ่อน-หงสา เมืองคอบตั้งอยู่ในเขตพิเศษเชียงฮ่อน-หงสา ต่อมา หลังจากเขตพิเศษเชียงฮ่อน-หงสาถูกยุบ เมืองคอบจึงเป็นเมืองหนึ่งของแขวงไชยบุรี เมืองคอบเป็นเมืองที่มีทรัพยากรธรรมชาติอุดมสมบูรณ์ มีแม่น้ำคอบไหลผ่านกลางเมืองก่อนลงสู่แม่น้ำโขง
คอบ
ปลาไทเกอร์โชวเวลโนส

ปลาไทเกอร์โชวเวลโนส (Tiger shovelnose, Tiger doncella) เป็นปลาน้ำจืดชนิดหนึ่ง มีชื่อวิทยาศาสตร์ว่า Pseudoplatystoma fasciatum เป็นปลาในอันดับปลาหนัง ที่อยู่ในวงศ์ปลากดอเมริกาใต้ (Pimelodidae)
มีลำตัวเรียวยาว ส่วนหัวแบน ปากยื่นออกมามากคล้ายเสียม มีหนวด 3 คู่ ใช้คลำทางหาอาหาร เนื่องจากตามีขนาดเล็กและการมองเห็นไม่ค่อยดี ครีบอกมีเงี่ยงแข็ง พื้นลำตัวสีน้ำตาลเทา มีลายสีดำคาดขวางลำตัวคล้ายลายของเสือโคร่งอันเป็นที่มาของชื่อ บริเวณครีบและหางมีจุดสีดำกระจายทั่วไป ขนาดเมื่อโตเต็มที่พบยาวสูงสุด 130 เซนติเมตร
เป็นปลาที่หากินในเวลากลางคืน โดยมักจะหากินตามพื้นท้องน้ำ กินปลาและสัตว์น้ำชนิดต่าง ๆ เป็นอาหาร 
พบกระจายพันธุ์ทั่วไปในลุ่มน้ำแอมะซอนและลุ่มแม่น้ำโอริโนโกในทวีปอเมริกาใต้ ตั้งแต่ประเทศโบลิเวีย, เปรู, บราซิล, โคลอมเบีย, เอกวาดอร์, เฟรนช์เกียนา และเวเนซุเอลา
เป็นปลาที่จะอพยพไปมาระหว่างแม่น้ำสายต่าง ๆ โดยปลาในขนาดใหญ่มักพบในแหล่งที่เป็นร่องน้ำลึก เพราะจะอพยพตามอาหารที่เข้าไปอยู่ในร่องน้ำลึกหรือพื้นที่ที่เป็นพื้นที่ชุ่มน้ำในช่วงฤดูฝน และจะกลับเข้าสู่แม่น้ำในช่วงฤดูแล้ง ปลาขนาดวัยรุ่นจะพบมากในแหล่งน้ำท่วม นอกจากนี้แล้วยังทำการอพยพเพื่อผสมพันธุ์และวางไข่อีกด้วย
นิยมใช้บริโภคทั่วไปในท้องถิ่น มักพบเห็นได้ทั่วไปในตลาดสดของทวีปอเมริกาใต้  โดยมีชื่อเรียกในภาษาถิ่นว่า Barred Sorubim หรือ Caparari หรือ Surubim Tigre มีทั้งหมด 5 ชนิดย่อย (ดูในตาราง)
นอกจากนี้แล้วยังนิยมเลี้ยงเป็นปลาสวยงาม (ในประเทศไทยนิยมเรียกสั้น ๆ ว่า "ปลาไทเกอร์") โดยต้องเลี้ยงในสถานที่เลี้ยงกว้างขวางเนื่องจากเป็นปลาที่ค่อนข้างก้าวร้าวดุร้าย กินปลาอื่นเป็นอาหาร และยังมีการผสมข้ามสายพันธุ์กับปลาชนิดอื่นในวงศ์เดียวกัน ออกมาเป็นลูกผสมที่มีความแปลกใหม่ออกไปด้วย เช่นผสมกับ ปลาเรดเทลแคทฟิช (Phractocephalus hemioliopterus) เป็นต้น และนิยมตกเป็นเกมกีฬาด้วย

**อ้างอิง**

**แหล่งข้อมูลอื่น**
 รูปและข้อมูลปลาไทเกอร์โชวเวลโนส  
หมวดหมู่:ปลาน้ำจืด
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:ปลาเศรษฐกิจ
หมวดหมู่:วงศ์ปลากดอเมริกาใต้
หมวดหมู่:วงศ์ปลากดอเมริกาใต้

หมวดหมู่:ปลาทวีปอเมริกาใต้
หมวดหมู่:อันดับปลาหนัง
หมวดหมู่:ปลาน้ำจืด
หมวดหมู่:ปลาตู้
เตยทะเล

เตยทะเล Pandanus tectorius หรือ Pandanus odoratissimus ชื่ออื่น ๆ คือ ลำเจียก ปะหนัน ปะแนะ เตยเล Hala (ภาษาฮาวาย), Bacua (ภาษาสเปน), และ Vacquois (ภาษาฝรั่งเศส) เป็นพืชท้องถิ่นในไทย มาเลเซีย ออสเตรเลียตะวันออก และหมู่เกาะในมหาสมุทรแปซิฟิก เป็นไม้ยืนต้น สูง 4-8 เมตร มีหนามสั้น ๆ ทู่ ๆ ที่ผิวของลำต้น ที่โคนต้นมีรากค้ำจุน ใบเดี่ยว ผิวใบเรียบเป็นมัน ดอกเป็นดอกช่อ แยกเพศแยกต้น ดอกตัวผู้เป็นช่อดอกยาว 30 - 60 ซม. มีใบประดับที่ช่อดอกย่อย สีขาว กลิ่นหอม ดอกตัวเมียเป็นช่อออกที่ปลาย เกาะกันคล้ายผล เกือบกลม
ผลเตยทะเล
หนามที่ใบของเตยทะเล
ผลเตยทะเลเป็นผลกลุ่ม ผลย่อยยึดกันแน่นจนมองเหมือนผลเดี่ยว คล้ายผลสับปะรด พบตามบริเวณชายหาดหรือป่าชายเลน ใบใช้ทำเครื่องจักสาน โดยเฉพาะชนพื้นเมืองในมหาสมุทรแปซิฟิก รากเป็นยา แก้ไข้ ขับปัสสาวะ รากอากาศเป็นยาแก้หนองในและนิ่ว สารสกัดหยาบจากลำต้นใต้ดินสามารถยับยั้งการเจริญของไมยราบยักษ์ ถั่วผี ถั่วเขียวผิวดำ ผักกาดหอมได้

**อ้างอิง**


**แหล่งข้อมูลอื่น**
  Pandanus tectorius from Foster Garden, Honolulu, Oahu Island, Hawai'i  World plants, visual gallery University of Murcia. Spain- NSW Department of Environment & Climate Change - Australian Native Plants - John W. Wrigley & Murray Fagg 1-876334-90-8- Christenhusz, M.J.M. (2009). Typification of ornamental plants: Pandanus tectorius (Pandanaceae). Phytotaxa 2: 51–52.-  The World's Best Photos of puhala, Flickr Hive Mind, flickrhivemind.net, related pictures, also the fruits partially dismantled- มัณฑนา นวลเจริญ และคณะ. 2552. สารานุกรมความหลากหลายทางชีวภาพ ตำบลเขาคราม อำเภอเมือง จังหวัดกระบี่. กรุงเทพฯ. สำนักปลัดกระทรวงทรัพยากรธรรมชาติฯ. หน้า 45
หมวดหมู่:วงศ์เตยทะเล
หมวดหมู่:พืชชายหาด
หมวดหมู่:สมุนไพร
โว่หลงกัง

ทางเข้าวัดวู่โหฺว ที่โว่หลงกัง
โว่หลงกัง ตามสำเนียงกลาง หรือ โงลังกั๋ง ตามสำเนียงฮกเกี้ยน (p=wòlónggāng) เป็นทัศนียเขตทางวัฒนธรรมใน เมืองหนันหยาง มณฑลเหอหนัน สาธารณรัฐประชาชนจีน มีชื่อเสียงเป็นอันมากเนื่องจากจูเกอ เลี่ยง (ฮกเกี้ยนว่า จูกัดเหลียง) อัครมหาเสนาบดีแห่งรัฐฉู่ฮั่นในสมัยสามอาณาจักร เคยพำนักอยู่เกือบสิบปี

**ประวัติศาสตร์**
ที่โว่หลวงกัง มีการบูชาจูเกอ เลี่ยง ตั้งแต่สมัยแผ่นดินจิ้น สืบต่อมาถึงแผ่นดินถัง และแผ่นดินซ่ง ครั้น ค.ศ. 1317 จักรพรรดิหยวนเหรินจงพระราชทานนามให้แก่วัดโบราณซึ่งประดิษฐานอยู่ในโว่หลงกัง ว่า "วัดอู่โหว" (p=wǔhóucí) สำหรับเป็นที่บูชาจูเกอ เลี่ยง ปัจจุบัน วัดนี้เป็นโบราณสถานตามกฎหมายจีน
ในสมัยต่อมา มีการสร้างสถานที่อื่น ๆ อีกมาก โดยเฉพาะในแผ่นดินชิง ราษฎรได้สร้าง "สิบทัศนียสถานแห่งโว่หลงกัง" และวิทยาลัยโว่หลงกัง ขึ้น โบราณสถานในโว่หลงกังที่ปรากฏในปัจจุบัน ส่วนใหญ่สร้างขึ้นในแผ่นดินหยวน แผ่นดินหมิง และแผ่นดินชิง ที่โว่หลงกังยังมีศิลาจารึกเป็นอันมากซึ่งสร้างขึ้นในแผ่นดินฮั่น

**อ้างอิง**
หมวดหมู่:ประเทศจีน
หมวดหมู่:จูกัดเหลียง
เบนโซเอแอนทราซีน

เบนโซเอแอนทราซีน (Benzaanthracene)เป็นสารประกอบโพลีไซคลิกอะโรมาติกไอโดรคาร์บอน มีสูตรโมเลกุลเป็น C18H12 เตตระซีน บางครั้งจะรู้จักเป็น เบนโซเอแอนทราซีนด้วย เป็น PAHs ชนิดหนึ่ง

**อ้างอิง**
หมวดหมู่:โพลีไซคลิกอะโรมาติกไฮโดรคาร์บอน
Mannitol salt agar

ไฟล์:Chapmanes.jpg|thumb| MSA ที่มีโคโลนีของ Micrococcus sp. (1), Staphylococcus epidermis (2) และ S. aureus (3)
อาหารเลี้ยงเชื้อ MSA
Mannitol salt agar หรือ MSA เป็นอาหารเลี้ยงเชื้อทางด้านจุลชีววิทยา ใช้สำหรับเลี้ยงเชื้อเฉพาะกลุ่ม มีความสำคัญทางการแพทย์เพื่อใช้จำแนกเชื้อก่อโรคในช่วงเวลาสั้น ๆ
อาหารเลี้ยงเชื้อนี้มีปริมาณเกลือ (NaCl) ที่สูง (ประมาณ 7.5%-10%) ทำให้มีความเฉพาะต่อ Staphylococci (และ Micrococcaceae) เพราะระดับของ NaCl จะยับยั้งการเจริญของแบคทีเรียอื่น ๆ ในอาหารนี้มีแมนนิทอล และอินดิเคเตอร์ฟีนอลเรด Coagulase-positive Staphylococci จะเกิดโคโลนีสีเหลืองและโซนใสสีเหลือง ในขณะที่ coagulase-negative Staphylococci สร้างโคโลนีขนาดเล็กสีชมพูหรือแดงโดยไม่เปลี่ยนสีของอาหาร ถ้าสิ่งมีชีวิตนั้นสามารถหมักแมนิทอล สารที่เกิดขึ้นซึ่งเป็นกรด จะทำให้ฟีนอลเรดกลายเป็นสีเหลือง
และใช้การคัดแยกเชื้อก่อโรค เช่น Staphylococci

**ผลที่คาด**
 แกรมบวก staphylococci หมักแมนนิทอล: อาหารกลายเป็นสีเหลือง- แกรมลบ staphylococci ไม่หมักแมนนิทอล: อาหารไม่เปลี่ยนสี- แกรมบวก streptococci: ไม่เจริญ- แกรมลบ: ไม่เจริญ

**สูตรอาหาร**
MSA โดยทั่วไปประกอบด้วย:- เคซีนที่ถูกย่อยด้วยเอนไซม์ 5.0 กรัม/ลิตร- เนื้อเยื่อสัตว์ที่ถูกย่อยด้วยเอนไซม์ 5.0 กรัม/ลิตร- beef extract 1.0 กรัม/ลิตร- แมนนิทอล 10.0 กรัม/ลิตร- เกลือ 75.0 กรัม/ลิตร- ฟีนอลเรด 0.025 กรัม/ลิตร- วุ้น 15.0 กรัม/ลิตร- pH 7.4 ± 0.2 ที่ 25°ซ

**อ้างอิง**

**แหล่งข้อมูลอื่น**
  Mannitol Salt Agar Description & Formulation
หมวดหมู่:อาหารเลี้ยงเชื้อ
เดอะเบลลาทวินส์

เดอะเบลลาทวินส์ (The Bella Twins) ประกอบไปด้วย บรี เบลลา (Brie Bella) และ นิกกี เบลลา (Nikki Bella) เป็นทีมพี่น้องฝาแฝดนักมวยปล้ำอาชีพ เป็นอดีตนักมวยปล้ำของ WWE และยังได้เข้าสู่หอเกียรติยศ WWE Hall of Fame ประจำปี 2020

**ผลงาน**
 Teen Choice Awards
** Choice Female Athlete (2016)- WrestleCrap
** Gooker Award (2014) Feud between each other (co-winner with Vince McMahon)- Wrestling Observer Newsletter
** Worst Feud of the Year (2014) Brie vs. Nikki
** Worst Feud of the Year (2015) Team PCB vs. Team B.A.D. vs. Team Bella
** Worst Worked Match of the Year (2013) with Cameron, Eva Marie, JoJo, Naomi, and Natalya vs. AJ Lee, Aksana, Alicia Fox, Kaitlyn, Rosa Mendes, Summer Rae and Tamina Snuka on November 24- WWE
** WWE Divas Championship (3 times) – Brie Bella (1), Nikki Bella (2)
** Slammy Awards (3 time)
*** Diva of the Year (2013)
** WWE Hall of Fame (Class of 2020)

**อ้างอิง**

**แหล่งข้อมูลอื่น**
 Brie Bella- Nikki Bella- Brianna Garcia- Nicole Garcia
หมวดหมู่:นักมวยปล้ำอาชีพหญิงชาวอเมริกัน
หมวดหมู่:ชาวอเมริกันเชื้อสายเม็กซิโก
หมวดหมู่:ชาวอเมริกันเชื้อสายอิตาลี
หมวดหมู่:บุคคลฝาแฝด
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
วัดกองดิน

วัดกองดิน เป็นวัดราษฏร์ในนิกายเถรวาท ตั้งอยู่ที่ ตำบลกองดิน อำเภอแกลง จังหวัดระยอง สังกัดคณะสงฆ์ฝ่ายมหานิกาย  อยู่ในเขตปกครองการคณะสงฆ์  อำเภอแกลง  จังหวัดระยองโดยมี พระครูสุนทรเขมาภินันท์ เป็นเจ้าอาวาส  ตามประวัติความเป็นมาของเทศบาลตำบลกองดิน และองค์การบริหารส่วนตำบลกองดิน ได้ระบุไว้ว่า วัดกองดินนี้ เป็นสถานที่หยุดพักทัพตำดินปืนของสมเด็จพระเจ้าตากสินมหาราช และมีพระประธานประจำในอุโบสถ มีพระนามว่า พระพุทธภัทรปิยปกาศิต หรือรู้จักกันโดยทั่วไปว่า หลวงพ่อปิยปกาศิต

**ประวัติ**
ตามรายงานลงวันที่ 22 สิงหาคม พ.ศ. 2442 (ร.ศ. 118) มีการระบุชื่อของวัด ณ สถานที่แห่งนี้ว่า "วัดคงคาจืด" ภายหลังวัดคงคาจืดได้ทรุดโทรม ยากแก่การบูรณปฏิสังขรณ์ ประชาชนในพื้นที่จึงได้ทำการย้าย สร้างวัดขึ้นมาใหม่ และได้เปลี่ยนชื่อเป็น "วัดกองดิน" ปัจจุบันวัดกองดิน ตั้งอยู่ในตำแหน่งจุดกึ่งกลางของพื้นที่ 4 จังหวัด (ชลบุรี, ระยอง, จันทบุรี, ตราด)

**หลักฐานการตั้งวัด**
#ได้รับอนุญาตตั้งเป็นวัด ในปี พ.ศ. 2495
#อุโบสถได้รับพระราชทานวิสุงคามสีมา เมื่อวันที่ 5 กุมภาพันธ์ พ.ศ. 2500 ขนาดกว้าง 24 เมตร ยาว 42 เมตร  และได้ประกอบพิธีผูกพัทธสีมา  เมื่อวันที่ 21 มกราคม พ.ศ. 2533

**พระพุทธภัทรปิยปกาศิต**

**พุทธลักษณะ**
พระพุทธภัทรปิยปกาศิต เป็นพระพุทธรูป ซึ่งประดิษฐานอยู่ ณ อุโบสถวัดกองดิน
หลวงพ่อปิยปกาศิต เป็นพระพุทธรูปปางมารวิชัยเชียงแสน สิงห์หนึ่ง มีลักษณะที่สำคัญคือ ขัดสมาธิเพชร  พระชงฆ์ขวาทับพระชงฆ์ซ้าย พระหัตถ์ขวาวางบนหัวเข่า พระหัตถ์ซ้ายวางอยู่บนพระเพลา พระพักตร์กลม  พระโอษฐ์ยิ้ม ขมวดพระเกศาใหญ่ พระรัศมี (เกศ) เป็นดอกบัวตูม  พระวรกายอวบอ้วน ชายสังฆาฏิสั้นเหนือพระถัน ประดิษฐาน อยู่ในอุโบสถวัดกองดิน จังหวัดระยอง
กองดิน
ปลากดเกราะ

ปลากดเกราะ (Atipa, Brown hoplo) เป็นปลาน้ำจืดชนิดหนึ่ง ในอันดับปลาหนัง มีชื่อวิทยาศาสตร์ว่า Hoplosternum littorale ในวงศ์ปลาแพะ (Callichthyidae)
มีลำตัวป้อม ค่อนข้างแบนข้าง ส่วนหัวกลมมน มีหนวดสองคู่ ลำตัวปกคลุมด้วยแผ่นกระดูกสองแถวเรียงสานกัน ลำตัวด้านบนสีเทาอมเขียว ด้านหลังสีเทาอมสีเหลืองทอง ครีบทั้งหมดเป็นสีเทาดำ ครีบอกสีเหลืองทองโดยส่วนเงี่ยงจะมีสีเหลืองเข้มกว่าก้านครีบ 
มีความยาวสูงสุดราว 24 เซนติเมตร เป็นปลาที่พบกระจายพันธุ์อย่างกว้างขวางมากในทวีปอเมริกาใต้ โดยสามารถพบได้ในลุ่มแม่น้ำในกรุงบัวโนสไอเรส ประเทศอาร์เจนตินา ภาคเหนือของเวเนซุเอลา ตลอดจนพบเป็นชนิดพันธุ์ต่างถิ่นในรัฐฟลอริดา ของสหรัฐอเมริกาอีกด้วย  
เป็นปลาที่หากินบริเวณพื้นน้ำ อาหารได้แก่ หนอนแดงและซากอินทรีย์สาร แต่จะเปลี่ยนไปกินแมลงและสัตว์มีกระดองขนาดเล็กในช่วงฤดูแล้ง ปลาจะเริ่มผสมพันธุ์ในช่วงต้นฤดูฝน โดยจะสร้างหวอดคล้ายกับปลากัด ซึ่งทั้งเพศผู้และเพศเมียจะร่วมกันสร้างขึ้นมา ด้วยการเสียดสีร่างกายของกันและกัน หลังจากวางไข่แล้ว ปลาเพศผู้จะทำหน้าที่ดูแลปกป้องไข่  จนกระทั่งฟักออกเป็นตัวแล้วประมาณสองวันถัดมา จึงปล่อยให้หากินตามลำพัง
เป็นปลาที่มักพบในแหล่งน้ำที่มีอุณหภูมิประมาณ 18-26 องศาเซลเซียส และค่าความเป็นกรด-ด่างประมาณ 5.9-7.2 (pH) ที่เป็นพื้นที่ชุ่มน้ำและบึง ที่เป็นแหล่งน้ำนิ่งซึ่งมีปริมาณออกซิเจนละลายอยู่ค่อนข้างต่ำ หรือในป่าที่มีน้ำท่วมเกือบทั้งปี
ปลากดเกราะ ถือเป็นปลาเศรษฐกิจที่สำคัญชนิดหนึ่งในทวีปอเมริกาใต้ นิยมบริโภคกันทั่วไป ในตรินิแดดและเฟรนช์เกียนา มีการเพาะเลี้ยงกันด้วย อีกทั้งยังนิยมเลี้ยงเป็นปลาสวยงาม โดยมีชื่อเรียกในภาษาถิ่นว่า Camboatám และ Tamboatá

**อ้างอิง**

**แหล่งข้อมูลอื่น**
 รูปและข้อมูลปลากดเกราะ
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:วงศ์ปลาแพะ
หมวดหมู่:ปลาเศรษฐกิจ
ภัณฑิลา ฟูกลิ่น

ภัณฑิลา ฟูกลิ่น (เกิด 30 พฤษภาคม พ.ศ. 2530) ชื่อเล่น แอร์ เป็นนักแสดง นักร้อง พิธีกร นักจัดรายการวิทยุชาวไทย และอดีตพิธีกรรายการสตรอเบอรี่ชีสเค้ก 

**ประวัติ**
ภัณฑิลาจบการศึกษาระดับมัธยมศึกษาที่ โรงเรียนสายน้ำผึ้ง ในพระอุปถัมภ์ฯ จนถึงระดับมัธยมศึกษาชั้นปีที่ 2 ต่อมาได้ย้ายมาสำเร็จระดับชั้นมัธยมศึกษาปีที่ 6 ที่ โรงเรียนแอ๊ดเวนตีสเอกมัย สายวิทย์–คณิต และระดับปริญญาตรีจาก คณะศิลปกรรมศาสตร์ เอกการออกแบบเพื่อการแสดง มหาวิทยาลัยศรีนครินทรวิโรฒ ได้รับเกียรตินิยมอันดับ 2
ด้านชีวิตส่วนตัวเธอสมรสกับ รัชชสิทธิ์ มั่นคงธนทรัพย์ และมีบุตรด้วยกัน 1 คน เป็นบุตรสาว ชื่อ น้อง ฑิลาร์ เด็กหญิง ภฑิลา มั่นคงธนทรัพย์

**ผลงาน**

**ละครโทรทัศน์**

**ซีรีส์**

**ซิทคอม**

**ภาพยนตร์**
 กล่อง- โว๊กว๊าก (ยอดชายนายโอ๊กอ๊าก)- คลับซ่า ปิดตำราแสบ- รับน้องสยองขวัญ- มหา'ลัยสยองขวัญ- ยายสั่งมาใหญ่- พจมาน สว่างคาตา- คนปล้นวิญญาณ Reales

**รายการทีวี**
รายการ จำอวดหน้าจอ รับบท นางฟ้าภัณฑิลา ในช่วง ฉ่อย เดอะซีรีส์

**กรรมการ**
 แก๊งนักสืบรายการ I Can See Your Voice Thailand นักร้องซ่อนแอบ- รายการ The Mask Singer หน้ากากนักร้อง

**หนังสั้น**
 รักจริงปิ๊งเก้อ ตอน Happy Bad Day รับบท ปู

**พิธีกร**
 รายการสตอเบอรี่ชีสเค้ก   ทางช่อง 3- ดีเจคลื่น 98.5 Good FM- รายการ แฮปปี้ฟรายเดย์ ศุกร์ สุด สุข ทางช่อง 5- รายการโคซีลีฟวิง ทางช่องวอยซ์ทีวี- รายการ สวย เฉียบ เนี้ยบ by Post TV ทางช่องเวิร์คพอยท์ รับเชิญ 3 ครั้ง ระหว่างวันที่ 5 มกราคม - 27 มีนาคม - 24 เมษายน 2558- D.I.Y by Air- รายการ แม่บ้านประจัญบาน ทางไทยรัฐทีวี 32- รายการ จับให้ได้ถ้านายแน่ ทางช่องวัน 31- รายการ ติดหนึบ ทาง ช่อง 8 27- รายการ นารีกระจ่าง ทาง Thai PBS 3- รายการ ตกมันส์บันเทิง ทางช่อง 9 เอ็มคอตเอชดี 30- รายการ Her Day วันของเธอ ทางช่อง 9 เอ็มคอตเอชดี 30- รายการ ฮัลโหลซุปตาร์ ทางช่อง 7HD กด 35- รายการ เรื่องร้อน รายวัน ทาง เจเคเอ็น 18- รายการ ฮัลโหลซุปตาร์ พาเที่ยว ทางช่อง 7 35- รายการ ดวลเพลงดัง พลังอาชีพ ทางช่อง 7HD กด 35

**อัลบั้ม**
 อัลบั้ม Behind the Songs- อัลบั้ม School of Lucks- อัลบั้ม The Empty Room

**เพลง**
 เพลง เพราะรักเธอ- เพลง สวยสาดหัวใจ- เพลง ฤดูเดียวดาย- เพลง ออกอาการ- เพลง ไม่อยากเป็นเจ้าหญิง- เพลง เจ้าหญิง

**มิวสิกวิดีโอ**
 เพลง ไม่เคยพอ ของณพชร ว่องชาญกิจ- เพลง รักคือ (Love is...) ของกิ๊ฟ โมโนโทน- เพลง ไม่อยากมีแฟนแบบนี้ ของวรกาญจน์ โรจนวัชร- เพลง Fallinginlove Again Tonight ของวิวิศน์ บวรกีรติขจร- เพลง ไม่ใช่เพราะใคร ของ มาริว เบนซ์

**อ้างอิง**

**แหล่งข้อมูลอื่น**
 bunnyaire- BunnyAire
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากโรงเรียนสายน้ำผึ้ง ในพระอุปถัมภ์ฯ
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:พิธีกรชาวไทย
หมวดหมู่:นักร้องหญิงชาวไทย
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:วงศ์ปลาแพะ

หมวดหมู่:ปลาตู้
หมวดหมู่:อันดับปลาหนัง
หมวดหมู่:ปลาน้ำจืด
หมวดหมู่:ปลาทวีปอเมริกาใต้
ปลาเรดเทลแคทฟิช

ปลาเรดเทลแคทฟิช (Redtail catfish) เป็นปลาน้ำจืดขนาดใหญ่ชนิดหนึ่ง ในอันดับปลาหนัง มีชื่อวิทยาศาสตร์ว่า Phractocephalus hemioliopterus ในวงศ์ปลากดอเมริกาใต้ (Pimelodidae) จัดเป็นปลาเพียงชนิดเดียวเท่านั้นที่อยู่ในสกุล Phractocephalus ที่ยังคงดำรงเผ่าพันธุ์ ทั้งนี้เนื่องจากชนิดอื่นที่อยู่ร่วมสกุลกันได้สูญพันธุ์ไปตั้งแต่ยุคไมโอซีนตอนต้นแล้ว (ราว 13.5 ล้านปีก่อน) คือ  P. nassi ซึ่งค้นพบซากดึกดำบรรพ์ในปี ค.ศ. 2003 จากยูรูมาโค ในเวเนซุเอลา รวมถึงชนิดอื่นจากรัฐอาเกร ในบราซิล
มีรูปร่างส่วนหัวแบนกว้างและใหญ่ ปากมีขนาดใหญ่ และอ้าปากได้กว้าง ภายในช่องปากจะมีฟันหยาบ ๆ สีแดงสด ซึ่งฟันลักษณะนี้จะใช้สำหรับดูดกลืนอาหารเข้าไปทั้งตัว โดยไม่เคี้ยวหรือขบกัด แต่จะใช้งับเพื่อไม่ให้ดิ้นหลุดเท่านั้น บริเวณส่วนหัวมีจุดกระสีน้ำตาลหรือดำกระจายอยู่ทั่ว ลำตัวด้านบนสีน้ำตาลแดง ส่วนท้องและด้านข้างลำตัวสีขาวหรือสีเหลือง ปลายหางและครีบหลังมีสีแดงจัด อันเป็นที่มาของชื่อ มีหนวดทั้งหมดสี่คู่  คู่แรกยาวที่สุดอยู่บริเวณมุมปาก หนวดอื่น ๆ อยู่บริเวณใต้คาง
ปลาเรดเทลแคทฟิช เป็นปลาที่หากินตามท้องน้ำ โดยกินอาหารได้แก่ ปลาขนาดเล็กกว่าและสามารถกินได้ถึงขนาดที่เท่าตัวหรือใหญ่กว่าได้ ด้วยการกลืนเข้าไปทั้งตัวโดยไม่เคี้ยว เป็นปลาที่ตะกละ กินจุ กินไม่เลือก และเจริญเติบโตได้เร็วมาก โดยเฉพาะลูกปลา
พบกระจายพันธุ์ในลุ่มแม่น้ำอเมซอน, โอริโนโค และเอสเซคิวโบ โดยมีชื่อเรียกในภาษาถิ่นว่า  Cajaro และ Pirarara หรือ ปลากล้วย
มีขนาดโตเต็มที่ได้ประมาณ 1-1.5 เมตร น้ำหนักหนักได้ถึง 51.5 กิโลกรัม ซึ่งเป็นน้ำหนักของส่วนหัวมากถึง 1 ใน 4
เป็นปลาที่นิยมตกเป็นเกมกีฬา และนิยมบริโภคกันทั่วไป โดยเฉพาะในประเทศไทยมีการเพาะเลี้ยงกันเพื่อบริโภคแทนเนื้อปลาคัง (Hemibagrus wyckioides) ซึ่งเป็นปลาพื้นบ้านทดแทน เนื่องด้วยการที่เพาะขยายพันธุ์ง่ายและเติบโตเร็ว อีกทั้งเนื้อยังมีรสชาติดี และยังนิยมเลี้ยงเป็นปลาสวยงามอีกด้วย ซึ่งจัดว่าเป็นปลาจากต่างประเทศที่มีการเลี้ยงกันมานานกว่า 30 ปีแล้ว มีราคาขายที่ไม่แพง ในปัจจุบัน ยังมีการผสมข้ามพันธุ์กับปลาในวงศ์เดียวกัน เช่น ปลาไทเกอร์โชวเวลโนส (Pseudoplatystoma fasciatum) เกิดเป็นลูกผสมสายพันธุ์ใหม่ หรือมีสีสันที่แตกต่างไปจากปลาดั้งเดิมอีกด้วย เช่น สีขาวล้วน หรือสีดำทั้งลำตัว หรือปลาเผือก ซึ่งปลาที่มีสีสันแปลกเช่นนี้จะมีราคาซื้อขายที่แพงกว่าปลาปกติมาก แต่ขณะเดียวกันก็ก่อให้เกิดเป็นปัญหาชนิดพันธุ์ต่างถิ่น เมื่อมีปลาบางส่วนได้หลุดรอดลงไปในแหล่งน้ำธรรมชาติ

**อ้างอิง**

**แหล่งข้อมูลอื่น**
 รูปและข้อมูลปลาเรดเทลแคทฟิช 
หมวดหมู่:วงศ์ปลากดอเมริกาใต้
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:ปลาชนิดเดียว
หมวดหมู่:ชนิดพันธุ์ต่างถิ่น
ธงชาติราชอาณาจักรยูโกสลาเวีย

ธงชาติราชอาณาจักรยูโกสลาเวีย เป็นธงแถบตามยาว สีนำเงิน, สีขาว, และสีแดง ธงชาติ และ ธงพาณิชย์ เป็นธงสามสีพื้นสีอุดมการณ์ร่วมสลาฟ (Pan-Slavic colours) ธงสามสีพื้นสีอุดมการณ์ร่วมสลาฟ ประกาศใช้ที่กรุงปราก สาธารณรัฐเช็ก เมื่อปี พ.ศ. 2391
ธงราชการของรัฐ มีตราแผ่นดินอย่างใหญ่ของราชอาณาจักรยูโกสลาเวีย บนธงสามสี ธงนี้ใช้สำหรับหน่วยงานราชการ สำนักงานรัฐบาล และเรือของรัฐ 

ธงราชการกองทัพ(ธงราชนาวี) ของราชอาณาจักรยูโกสลาเวีย ใช้ตราอาร์มน้อยบนธงชาติ โดยขนาดของตราอาร์มน้อยอย่างย่อเป็นดังนี้: ความกว้างหนึ่งในสามของความยาวทั้งหมด โดยตราอาร์มนี้อยู่ภายใต้มงกุฎแห่งราชอาณาจักรยูโกสลาเวีย ความกว้างของอาร์มและมงกุฎ (ไม่รวมลูกโลกและกางเขน) มีขนาดหนึ่งส่วนครึ่งของความยาวด้านกว้าทั้งหมด
ธงชาติแห่งราชอาณาจักรนี้ประกาศใช้อย่างเป็นทางการเมื่อ พ.ศ. 2455 จนกระทั่งราชอาณาจักรยูโกสลาเวียถูกผนวกโดยฝ่ายอักษะ ในปี พ.ศ. 2484 หลังจากความผันผวนของรัฐบาลในระหว่างสงครามโลกครั้งที่ 2 ธงสามสีของยูโกสลาเวียผืนนี้ยังคงสถานะธงชาติยูโกสลาเวียแม้เปลี่ยนผ่านรัฐบาลในช่วงเวลานั้น และ จนถึงฝ่ายสัมพันธมิตร เมื่อ พ.ศ. 2488 ระหว่างสงครามโลกครั้งที่ 2 ขบวนการปาร์ติซานชาวเซิร์บ ได้ใช้ธงนี้เป็นธงชาติของตน
ราชอาณาจักรแห่งชาวเซิร์บ โครแอต และสโลวีน สถาปนาเมื่อวันที่ 1 ธันวาคม, พ.ศ. 2461 และเปลี่ยนชื่ออีกครั้งเป็นราชอาณาจักรยูโกสลาเวีย เมื่อวันที่ 3 ตุลาคม พ.ศ. 2472 ธงผืนนี้ประกาศใช้ครั้งแรกเมื่อ พ.ศ. 2465 ธงสามสีของยูโกสลาเวีย (ใช้เป็นครั้งแรก) ธงผืนนี้ได้รับอิทธิพลจากพื้นสีอุดมการณ์ร่วมสลาฟ ประกาศใช้ครั้งแรกในการประชุมที่กรุงปราก เมื่อปี พ.ศ. 2391 ธงแถบตามยาว สีนำเงิน สีขาว และสีแดง ใช้เป็นธงชาติ ธงเรือราษฎร์ และธงเรือรัฐบาล ระหว่าง พ.ศ. 2461 - 2486 ในสมัย (ราชอาณาจักรยูโกสลาเวีย) ซึ่งใช้ธงแบบเดียวกัน ส่วนธงราชนาวีเกียรติยศ ใช้ตราแผ่นดินอย่างเต็มที่อยู่มาทางด้านคันธง

**ธงอื่นๆ**
ไฟล์:Naval Ensign of Yugoslavia 1920.svg|ธงราชนาวีกองทัพเรือราชอาณาจักรยูโกสลาเวีย พ.ศ. 2463
ไฟล์:Royal Standard of the Kingdom of Yugoslavia (variant), 1920s to 1937.svg|ธงมหาราช สมเด็จพระราชาธิบดีแห่งราชอาณาจักรยูโกสลาเวีย 23px
ไฟล์:Standard of the Chairman of the Council of Ministers for the Kingdom of Yugoslavia.svg|ธงประจำตำแหน่งนายกรัฐมนตรีแห่งราชอาณาจักรยูโกสลาเวีย 23px
ไฟล์:Flag of rank of Marshal of the Kingdom of Yugoslavia.svg|ธงหมายยศจอมพล 23px
ไฟล์:Standard of Army General of the Kingdom of Yugoslavia.svg|ธงหมายยศพลเอก 23px
ไฟล์:Standard of Division General of the Kingdom of Yugoslavia.svg|ธงหมายยศพลโท 23px
ไฟล์:Standard of Brigade General of the Kingdom of Yugoslavia.svg|ธงหมายยศพลตรี 23px

**อ้างอิง**

**ดูเพิ่ม**
 ตราแผ่นดินของราชอาณาจักรยูโกสลาเวีย- ธงในประเทศยูโกสลาเวีย- ธงชาติสหพันธ์สาธารณรัฐสังคมนิยมยูโกสลาเวีย- ธงชาติเซอร์เบียและมอนเตเนโกร- ธงชาติมอนเตเนโกร- ธงชาติเซอร์เบีย

**แหล่งข้อมูลอื่น**
 title=ธงชาติราชอาณาจักรยูโกสลาเวีย
ราชอาณาจักรยูโกสลาเวีย
หมวดหมู่:ราชอาณาจักรยูโกสลาเวีย
โคตรคน 3 คม

โคตรคน 3 คม (三岔口; Divergence) เป็นภาพยนตร์แอ็คชั่นอาชญากรรม ค.ศ. 2005 ของฮ่องกง ผลิตและกำกับโดย เบนนี่ ชาน จากบทภาพยนตร์โดย ไอวี่ โฮ นำแสดงโดย เจิ้ง อี้เจี้ยน, กัว ฟู่เฉิง และ แดเนียล วู 

**เนื้อเรื่องย่อ**
เป็นเรื่องราวของชายสามคนซึ่งได้แก่ ตำรวจ, ทนาย และฆาตกร โดยกล่าวถึงซุน ผู้เป็นตำรวจที่ยังคงคิดถึงแฟนของเขาที่หายตัวไปในช่วง 10 ปีก่อนอยู่ถึงทุกวันนี้ ต่อมา เขาได้พบกับผู้หญิงคนหนึ่งที่เหมือนกับแฟนของเขา ซึ่งเป็นภรรยาของทนายที่มีชื่อว่าโต ผู้เป็นทนายผู้ประสบความสำเร็จในหน้าที่การงาน ซึ่งปัจจุบัน ทนายโตรับว่าความให้กับหัวหน้าแก๊งฟอกเงิน แต่เขารู้สึกว่านี่อาจเป็นการช่วยคนเลวให้พ้นผิด และโค้กซึ่งเป็นมือสังหาร ก็ได้เข้ามาพัวพันกับคดีของซุนในเวลาต่อมา

**นักแสดงนำ**
 กัว ฟู่เฉิง รับบทเป็น ซุน- เจิ้ง อี้เจี้ยน รับบทเป็น โต- แดเนียล วู รับบทเป็น โค้ก

**รางวัลที่ได้รับ**
ภาพยนตร์ดังกล่าวได้รับรางวัลม้าทองคำครั้งที่ 42 ในสาขานักแสดงชายยอดเยี่ยม (กัว ฟู่เฉิง), ภาพยนตร์ยอดเยี่ยม และลำดับภาพยอดเยี่ยม

**อ้างอิง**

**แหล่งข้อมูลอื่น**
 Divergence- Divergence
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ฮ่องกง
ฮิรัตสึกะ

ฮิรัตสึกะ (Hiratsuka-shi) เป็นนครทางตอนกลางของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 67.82 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 257,351 คน

**ภูมิศาสตร์**
ฮิรัตสึกะตั้งอยู่ในพื้นที่โชนัง บนฝั่งขวา (ฝั่งตะวันตก) ของแม่น้ำซางามิ ตั้งอยู่เกือบกึ่งกลางของจังหวัดคานางาวะ ประมาณครึ่งทางระหว่างโตเกียวกับภูเขาฟูจิ ทางทิศใต้ติดกับอ่าวซางามิ มหาสมุทรแปซิฟิก มีชายฝั่งยาวประมาณ 5 กิโลเมตร

**เทศบาลข้างเคียง**
 นครชิงาซากิ- นครฮาดาโนะ- นครอัตสึงิ- นครอิเซฮาระ- เมืองซามูกาวะ- เมืองนากาอิ- เมืองโออิโซะ- เมืองนิโนมิยะ

**อ้างอิง**

**เว็บไซต์ทางการ**
  ja
หมวดหมู่:นครในจังหวัดคานางาวะ
คืนสิทธิ์ สุวรรณวัฒกี

คืนสิทธิ์ สุวรรณวัฒกี ปุ๊ย เกิดวันที่ 17 ตุลาคม พ.ศ. 2512 มีพี่น้อง 4 คน ปุ๊ยเป็นลูกคนที่ 3 เป็นคนกรุงเทพฯ ปัจจุบันสมรสแล้ว ชั้นมัธยมศึกษาจบจากโรงเรียนวัดบวรนิเวศ และในระดับมหาวิทยาลัยจาก คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ภาควิชานิเทศศิลป์ (เอกภาพยนตร์)

**จุดเริ่มต้นเข้าสู่วงการ**
ปุ๊ย-คืนสิทธิ์ เริ่มต้นก้าวเข้าสู่วงการบันเทิงด้วยการส่งผลงานเข้าประกวด ในรายการ “สี่ทุ่มสแควร์” ในการประกวดล้อเลียนโฆษณา จากการประกวดในงานนี้เอง เมื่อเขาเรียนจบในปี พ.ศ. 2535 ก็ทำให้เขาได้เข้าร่วมงานกับทางรายการโทรทัศน์สี่ทุ่มแสควร์ในทันทีในตำแหน่ง Editor (ช่างตัดต่อ) แล้วพัฒนาขึ้นเป็น คนเขียนสคริป และในปี พ.ศ. 2546 เขาก็ได้เป็นที่รู้จักในฐานะ “พีธีกร รายการตีสิบ”

**ผลงาน**

**พิธีกร**
 ตีสิบ (พ.ศ. 2546 – พ.ศ. 2559)- Family Gang- ดันดารา- ตลก 8 ตลบ

**ละครโทรทัศน์**
 สะใภ้กาฝาก (พ.ศ. 2548)

**ละครชุด**
 The Mirror กระจกสะท้อนกรรม ตอนที่ 18 เวลาของความรัก (พ.ศ. 2561)

**ภาพยนตร์**
 เฮี้ยน (พ.ศ. 2546) - เฉิ่ม(พ.ศ. 2548) - คนหิ้วหัว (พ.ศ. 2550) - อีติ๋มตายแน่ (พ.ศ. 2551) - น้ำ ผีนองสยองขวัญ (พ.ศ. 2553) 

**ภาพยนตร์สั้น**
 บันทึกกรรม โครงการบทจะโดน เรื่อง เวลาของความรัก (ออกอากาศ วันพุธที่ 9 , 16 กันยายน 2558)

**ผลงานเพลง**
 อัลบั้มเพลงลูกทุ่ง ชื่อ วันชื่นคืนสิทธิ์ (ค่าย Smallroom) - ร้องเพลงประกอบละครเรื่อง “ตกกระไดหัวใจพลอยโจน” ชื่อเพลง “แต๊ง กิ๊ว” 

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนวัดบวรนิเวศ
หมวดหมู่:บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
จันทรุปราคาเต็มดวง มิถุนายน พ.ศ. 2554

จันทรุปราคาเต็มดวง มิถุนายน พ.ศ. 2554 เกิดระหว่างเวลา 01.22.37 น. ถึง 04.03.22 น. ของวันที่ 16 มิถุนายน ตามเวลาในประเทศไทย สามารถสังเกตได้ในทวีปเอเชีย, ทวีปออสเตรเลีย, ทวีปยุโรป, ทวีปแอฟริกา, ทวีปอเมริกาใต้

**การเกิด**
เป็นจันทรุปราคาเต็มดวงครั้งแรกที่เกิดขึ้นในปี พ.ศ. 2554 โดยครั้งต่อไปจะเกิดในวันที่ 10 ธันวาคม พ.ศ. 2554

**ขณะเกิดจันทรุปราคา**
ในช่วงที่เกิดจันทรุปราคา ดวงจันทร์จะโคจรอยู่ในกลุ่มดาวคนแบกงู ระหว่างกลางกลุ่มดาวแมงป่องกับกลุ่มดาวคนยิงธนู และถ้าหากอยู่ในที่มืดและไม่มีแสงไฟรบกวน อาจเห็นทางช้างเผือกหลังดวงจันทร์ขณะเกิดจัทรุปราคาเต็มดวงได้

**อุปราคาที่เกี่ยวข้อง**
 สุริยุปราคาบางส่วน 1 มิถุนายน พ.ศ. 2554 ไม่สามารถเห็นได้ในประเทศไทย

**การสังเกต**
จันทรุปราคาบางส่วนเริ่มขึ้นเวลา 01:23 น. เป็นจังหวะที่เริ่มเห็นขอบดวงจันทร์แหว่ง ขณะนั้นดวงจันทร์อยู่บนท้องฟ้าทิศใต้ เยื้องไปทางทิศตะวันตกเฉียงใต้ ดาวเสาร์ซึ่งอยู่ในกลุ่มดาวหญิงสาวใกล้จะตกลับขอบฟ้าหรือตกลับขอบฟ้าไปแล้วสำหรับบางพื้นที่ เมื่อเวลาผ่านไป ดวงจันทร์จะเข้าไปในเงามืดลึกมากขึ้นเรื่อย ๆ เวลาเกือบตี 2 จะเห็นดวงจันทร์ถูกบังครึ่งดวง จากนั้นเริ่มบังหมดทั้งดวงในเวลา 02:22 น.
เวลา 03:13 น. ดวงจันทร์เข้าใกล้ศูนย์กลางเงาโลกมากที่สุด
จากนั้นเวลา 04:03 น. เป็นเวลาที่จันทรุปราคาเต็มดวงสิ้นสุดลง รวมเกิดจันทรุปราคาเต็มดวงยาวนานถึง 1 ชั่วโมง 40 นาที ขณะสิ้นสุดจันทรุปราคาเต็มดวง ดวงจันทร์อยู่ทางทิศตะวันตกเฉียงใต้

**การสังเกตในประเทศไทย**
เนื่องจากในช่วงเวลาที่เกิดปรากฏการณ์ตรงกับฤดูฝนของประเทศไทยพอดีทำให้ตลอดปรากฏการณ์มีเมฆปกคลุมอยู่บนท้องฟ้าจะมีเพียงบางพื้นที่เท่านั้นที่สังเกตเห็นได้

**อ้างอิง**
 http://www.darasart.com/startonight/eclipse2011/main.htm- http://thaiastro.nectec.or.th/skyevnt/eclipses/201106tle.html
หมวดหมู่:จันทรุปราคา
หมวดหมู่:พ.ศ. 2554
สายธาร

สายธาร เป็นอัลบั้มชุดแรกของ ต้น สุชาติ ชวางกูร อำนวยการผลิตโดย วิชัย ปุญญะยันต์ 

**รายชื่อเพลง==   
หน้า 1
# สายธาร
# ภวังค์รัก
# ด้วยรัก
# ฝากรักมากับเสียงเพลง
# คืนนี้มีเพียงดาว
# ใจรัก
หน้า 2
# ดวงฤดี
# รักเธอหมดหัวใจ
# เธอลืม
# เยิน
# ตะวันแห่งรัก
# ฝัน

**อ้างอิง**
  สุชาติ ชวางกูร แชมป์นักร้องปี 2524 date=2007-07-01  thaipost.net
หมวดหมู่:อัลบั้มเพลงของสุชาติ ชวางกูร
วิกิพีเดีย:บทความถูกลบควรทำอย่างไร?

=== ดูเพิ่ม**
 วิกิพีเดีย:ทำไมหน้าของฉันจึงถูกลบ?
หมวดหมู่:การลบในวิกิพีเดีย
สรรพเทวนิยม

ไฟล์:NGC7293 (2004).jpg|thumb|300x300px|เนบิวลาเกลียวมีชื่อเรียกทั่วไปว่า "ดวงตาแห่งพระเจ้า"
สรรพเทวนิยม (Pantheism) เป็นแนวคิดซึ่งเชื่อว่าเอกภพ (ธรรมชาติ) กับพระเป็นเจ้านั้นเป็นสิ่งเดียวกัน ดังนั้นผู้ที่เชื่อในสรรพเทวนิยมจึงไม่เชื่อในแนวคิดพระเจ้าที่เป็นตัวบุคคล มีรูปร่างแบบมนุษย์ (anthropomorphism) หรือพระผู้สร้าง สรรพเทวนิยมยังได้แสดงแนวคิดที่ว่า "พระเจ้า" นั้นควรถูกมองในวิถีทางที่เกี่ยวข้องกับเอกภพจึงจะดีที่สุด แม้ว่าจะมีความแตกต่างในสรรพเทวนิยมอยู่บ้าง แนวคิดหลักที่พบได้ในเกือบทุกแบบคือจักรวาลในฐานะที่รวบรวมเอกภาพและความศักดิ์สิทธิ์ของธรรมชาติ
ในช่วงปลายคริสต์ศตวรรษที่ 20 สรรพเทวนิยมได้รับการฟื้นคืนอีกครั้ง และได้รับการป่าวประกาศจากความตระหนักเกี่ยวกับระบบนิเวศที่เพิ่มมากขึ้นในสังคมและสื่อ สรรพเทวนิยมมักถูกประกาศว่าเป็น "เทววิทยา" เบื้องหลังของลัทธิเพกัน ในปี พ.ศ. 2518 เป็นปีก่อตั้งสมาคมสรรพเทวนิยมสากล อย่างไรก็ตามกลุ่มดังกล่าวยังคงมีขนาดเล็กมาก การก่อตั้งขบวนการสรรพเทวนิยมโลกอันมีลักษณะธรรมชาตินิยมในปี พ.ศ. 2542 โดยมีจดหมายกลุ่มและเครือข่ายสังคมมาก ทำให้กลุ่มได้รับความสนใจอย่างกว้างขวางกว่ามาก
เดอะก็อดดีลูชันของริชาร์ด ดอว์คินส์ ได้ทำให้สรรพเทวธรรมชาตินิยมได้รับความเชื่อถือมากยิ่งขึ้นในหมู่ผู้ที่เชื่อว่าไม่มีพระเจ้า โดยอธิบายสรรพเทวนิยมว่า "อเทวนิยมที่น่าสนใจขึ้น" สันตะสำนักได้รับรองความสำคัญของสรรพเทวนิยมยิ่งขึ้นในสารพระสันตปาปาในปี พ.ศ. 2552 และแถลงการณ์วันขึ้นปีใหม่เมื่อวันที่ 1 มกราคม พ.ศ. 2553 ซึ่งวิจารณ์สรรพเทวนิยมที่ปฏิเสธว่ามนุษย์เหนือว่าธรรมชาติ และ "เห็นแหล่งการไถ่บาปของมนุษย์ในธรรมชาติ"
สรรพเทวนิยมแตกต่างจากสรรพัชฌัตเทวนิยม (panentheism) ซึ่งเชื่อว่าพระเจ้าปรากฏอยู่ทุกหนแห่งในจักรวาลและในทางทฤษฎีแล้วมีอยู่ "นอกเหนือจาก" หรือ "พ้น" จักรวาลในฐานะผู้สร้างและผู้ค้ำจุน ดังนั้น สรรพัชฌัตเทวนิยมจึงไม่ใช่อย่างเดียวกับสรรพเทวนิยม ซึ่งพระเจ้ากับจักรวาลนั้นเป็นสิ่งเดียวกัน และไม่มีส่วนใดของพระเจ้าอยู่แยกออกจากจักรวาล


**อ้างอิง**
หมวดหมู่:เทวนิยม
ปลาหมอเซวารุ่ม

ปลาหมอเซวารุ่ม หรือ ปลาหมอเซวาลุ่ม (Severum, Banded cichlid) เป็นปลาน้ำจืดชนิดหนึ่ง มีชื่อวิทยาศาสตร์ว่า  Heros severus อยู่ในวงศ์ปลาหมอสี (Cichlidae) 
มีรูปร่างป้อมแบนข้างข้างปานกลาง หน้าผากมีความลาดชั้นมาก ปากอยู่ด้านล่าง มีริมฝีปากที่หนา ปลายครีบหลังและครีบก้นยาวแหลม ลำตัวมีสีน้ำตาลอ่อนอมเขียวมีสีส้มปน บริเวณใบหน้ามีลายประสีแดงกระจายอยู่ทั่ว ลำตัวมีสีดำพาดตามขวางประมาณ 6-8 แถบ ซึ่งลายนี้จะจางลงเมื่อปลาโตขึ้น 
มีขนาดโตเต็มที่ประมาณ 20 เซนติเมตร อาศัยอยู่ในแม่น้ำโอริโนโคและแม่น้ำอเมซอน ในประเทศโคลอมเบียและเวเนซุเอลา โดยจะพบได้ในแหล่งน้ำที่มีความหลากหลายของสภาพ ทั้งน้ำใส น้ำขุ่น หรือน้ำที่มีสีเหมือนสีกาแฟ โดยทั่วไปปลาที่มีขนาดเล็กจะพบมากในบริเวณแหล่งน้ำที่ไหลช้า และมีพื้นเป็นกรวดทราย หรือทรายปนโคลน ส่วนปลาที่โตเต็มวัยจะพบในบริเวณที่น้ำไหลแรงและมีพรรณไม้น้ำขึ้นหนาแน่น  อุณหภูมิของน้ำประมาณ 23-29 องศาเซลเซียส ค่าความเป็นกรดเป็นด่างของน้ำ (pH) 5.0-6.5 
เป็นปลาที่กินอาหารได้หลากหลายทั้งพืชและสัตว์ ทั้งสัตว์น้ำชนิดต่าง ๆ รวมทั้งแมลง 
ปลาหมอเซลารุ่ม เป็นปลาที่นิยมเพาะเลี้ยงกันเป็นปลาสวยงามมาอย่างยาวนานแล้ว เป็นปลาที่นิยมเลี้ยงกันอย่างแพร่หลาย เพราะเป็นปลาที่มีนิสัยเรียบร้อย ไม่ดุร้ายก้าวร้าวเหมือนปลาในวงศ์ปลาหมอสีชนิดอื่น ๆ อีกทั้งสามารถที่จะเพาะขยายพันธุ์ได้ในตู้ปลาด้วย ซึ่งปัจจุบันได้มีการเพาะขยายพันธุ์ได้มีสีสันที่หลากหลายไปจากปลาสายพันธุ์เดิมในธรรมชาติมาก เช่น สีทองหรือสีแดง เป็นต้น
นอกจากนี้แล้ว ยังเป็นปลาที่ใช้บริโภคกันในท้องถิ่นของทวีปอเมริกาใต้ โดยมีชื่อเรียกในภาษาถิ่นว่า Acará-peba

**อ้างอิง**

**แหล่งข้อมูลอื่น**
 รูปและข้อมูลปลาหมอเซวารุ่ม
หมวดหมู่:ปลาทวีปอเมริกาใต้
หมวดหมู่:สกุลปลาหมอเซวารุ่ม
หมวดหมู่:ปลาตู้
อมีนา พินิจ

อมีนา พินิจ (เกิด 3 ธันวาคม พ.ศ. 2529) ชื่อเล่น โม เป็นนักแสดงหญิงชาวไทย เป็นที่รู้จักจากบทบาท "คิตตี้"  จากซีรีส์เรื่อง วัยร้ายเฟรชชี่ (2545)

**ประวัติ**
เริ่มเข้าสู่วงการครั้งแรกจากการแคสโฆษณาในช่วงอายุ 13-14 ปี และได้เริ่มถ่ายโฆษณาทางทีวีในหลายๆตัว จนได้มีโอกาสพบกับฝ่ายแคสติ้งของ บริษัทอาร์เอส ในคอนเสิร์ตของ ปาน ธนพร จึงชักชวนอมีนามาเรียนร้องเพลง และถูกวางตัวให้เป็นหนึ่งในสมาชิกวง เกิร์ลลีเบอร์รี แต่เธอไม่ได้อยากเป็นนักร้อง จนกระทั่งอมีนาได้ไปแคสงานทางฝ่ายละคร หลังจากนั้นจึงได้เซ็นสัญญาเป็นนักแสดงของอาร์เอส มีผลงานละครเรื่องแรกในปี พ.ศ. 2545 คือเรื่อง วัยร้ายเฟรชชี่ รับบทเป็น คิตตี้ ออกอากาศทางสถานีวิทยุโทรทัศน์ไทยทีวีสีช่อง 3
อมีนาได้เซ็นสัญญากับทางอาร์เอส 5 ปีด้วยกัน มีผลงานละครโทรทัศน์ ได้แก่เรื่อง หน้ากากขนนก ออกอากาศทางช่อง 3, รักบานฉ่ำ ออกอากาศทางช่อง 3 และละครเรื่อง เพื่อนแซ่บ 4x4 ออกอากาศทางช่อง 9 เป็นต้น และมีผลงานภาพยนตร์เรื่อง คลับซ่า ปิดตำราแสบ
หลังจากเธอหมดสัญญากับทางอาร์เอส อมีนาก็ได้ไปแคสติ้งละครกับสถานีโทรทัศน์สีกองทัพบกช่อง 7 ถึง 2 ครั้ง จนได้เซ็นสัญญากับทางช่อง 7 ในระยะเวลา 5 ปี และได้มีผลงานละครเรื่องแรกกับทางช่อง คือเรื่อง คุณหนูเทวดา ซึ่งเธอรับบทเป็นสาวเรียบร้อย อมีนาเคยให้สัมภาษณ์ในหลาย ๆ รายการว่า เธอชอบบทบาทนางร้าย มากกว่าบทนางเอก และหลังจากนั้นเธอก็เปลี่ยนบทบาทส่วนมากรับแต่บทนางร้าย

**การศึกษา**
 การศึกษาระดับชั้นประถม จนถึงระดับชั้นมัธยมต้น จากโรงเรียนสาธิตมหาวิทยาลัยราชภัฏสวนสุนันทา- การศึกษาระดับชั้นประกาศนียบัตรวิชาชีพ จากโรงเรียนโยนออฟอาร์คเทคโนโลยี- การศึกษาระดับปริญญาตรีจากคณะบริหารธุรกิจ เอกบริหารงานสำนักงาน มหาวิทยาลัยธุรกิจบัณฑิตย์- การศึกษาระดับปริญญาโทจากคณะนิเทศศาสตร์ มหาวิทยาลัยธุรกิจบัณฑิตย์

**ผลงาน**

**ละครโทรทัศน์**

**มิวสิกวิดีโอ**

**ภาพยนตร์**
 คลับซ่า ปิดตำราแสบ (2546)- เท่ง โหน่ง จีวรบิน (2554)- ของแขก (2566)

**ซิทคอม**

**รายการโทรทัศน์ === - ควีนมาสเตอร์ นางร้ายไทยแลนด์ (ช่อง 8)- กรรมการ นางร้ายไทยแลนด์ ซีซั่น2 (ช่อง 8)

**รางวัล == - รางวัลดาวเมขลา สาขานางร้ายมากฝีมือ (2559)

**อ้างอิง**

**แหล่งข้อมูลอื่น**
 mo_amena
หมวดหมู่:บุคคลจากโรงเรียนสาธิตมหาวิทยาลัยราชภัฏสวนสุนันทา
หมวดหมู่:บุคคลจากโรงเรียนโยนออฟอาร์คเทคโนโลยี
หมวดหมู่:บุคคลจากคณะบริหารธุรกิจ มหาวิทยาลัยธุรกิจบัณฑิตย์
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ชาวไทยที่มีความหลากหลายทางเพศ
ดาเนียล บอสชาร์ด

ดาเนียล บอสชาร์ด (Daniel Bosshard) เกิดวันที่ 5 กุมภาพันธ์ ค.ศ. 1978 ในชไรเรน เป็นนักมวยไทยชาวสวิส

**ประวัติ**
ดาเนียล บอสชาร์ด (ขวา) กับบรูโน เอ็นดีรีทู ผู้เป็นเสมือนน้องชาย
ในช่วงเริ่มต้น บอสชาร์ดมีความสนใจในศิลปะการต่อสู้ตั้งแต่อายุ 6 ปี กับเพื่อนในหมู่บ้านที่โรงฝึกยูโด และในปีเดียวกันเขาได้ย้ายมาสู่คาราเต้สายโชโตกัน เขาใช้เวลาสี่ปีในต่างประเทศ และได้รับการจัดอันดับ 1 ดั้ง และฝึกฝนที่ศูนย์ศิลปะการต่อสู้เขตไมเลนและสำนักคิมโดโจในซูริก
ในช่วงสี่ปีที่เขาอยู่ในโรงเรียนประจำของเยอรมันในเคนยา เขาได้พบกับกีฬาแบบฟูลคอนแท็กเป็นครั้งแรก ขณะที่มีอายุ 16 ปี เขาได้เดินทางกลับไปยังสวิตเซอร์แลนด์และเริ่มฝึกงานเป็นชาวสวน
ในเดือนมีนาคม ค.ศ. 2008 เขาได้รับการชักชวนจากเพื่อนให้เข้าสู่วงการมวยไทย หลังจากฝึกฝนมาเป็นระยะเวลาเจ็ดปี เขาได้เริ่มต้นในระดับอาชีพขององค์กรขนาดเล็กที่มีสามชิกราว 690 รายทั่วโลก ที่นั่น เขาได้ประสบความสำเร็จระดับประเทศและระดับนานาชาติมาแล้วหลายรายการ ค.ศ. 2004 เขาสำเร็จหลักสูตรโค้ชใบอนุญาตระดับ C สำหรับมวยไทย
เขากลายมาเป็นที่รู้จักของสมาคม EMTA โดยสมาคมก่อตั้งในช่วงกลางยุค 90 และดำเนินการมาได้ไม่ถึง 10 ปี ในเดือนพฤศจิกายน ค.ศ. 2005 ทางสมาคมได้ประสบกับภาวะล้มละลาย เนื่องจากความขัดแย้งภายในและการสนับสนุนนักกีฬาลดลง
หลังจากที่สมาคมได้ประสบกับภาวะการล้มละลาย บอสซาร์ดได้ใช้บางช่วงเวลาเข้าเรียนการป้องกันตัวเองและฝึกการเป็นเจ้าหน้าที่รักษาความปลอดภัย หลังจากนั้น เขาได้เข้าร่วมชมรมยูโดชัฟเฮาเซิน อย่างสม่ำเสมอและประสบความสำเร็จในกีฬาดังกล่าว

**ความสำเร็จ**
 ค.ศ. 1999 สวิสแชมป์ในกรุงเบิร์น (อันดับ 4)- ค.ศ. 2000 สวิสแชมป์ในเซนต์ กาลเลิน (อันดับ 2)- ค.ศ. 2000 ยูโรเปี้ยนแชมเปี้ยนชิปในดอร์นเบิร์น ออสเตรีย (อันดับ 2)- ค.ศ. 2001 อินเตอร์เนชันแนลคลับไฟท์เดย์ คีล - การแข่งขันแบบแพ้คัดออก (3/35)- ค.ศ. 2001 สวิสแชมป์ในซูริก (อันดับ 1)- ค.ศ. 2002 ยูโรเปี้ยนแชมเปี้ยนชิปในตูริน (อันดับ 1)- ค.ศ. 2002 อินเตอร์เนชันแนลคลับไฟท์เดย์ แฟรงก์เฟิร์ต - การแข่งขันแบบแพ้คัดออก (11/35)- ค.ศ. 2004 สวิสแชมป์ในบุลเลอะ (อันดับ 2)- ค.ศ. 2005 ยูโรเปี้ยนแชมเปี้ยนชิปในแซงต์-เอเตียน (อันดับ 3)- ค.ศ. 2005 สวิสแชมป์ในซัวร์เซ (อันดับ 5)- ค.ศ. 2006 การแข่งขันฤดูใบไม้ร่วงในไวน์เฟลเดน (อันดับ 3)- ค.ศ. 2006 การแข่งขันฤดูใบไม้ร่วงในอุสเตอร์ (อันดับ 3)- ค.ศ. 2007 สวิสแชมป์ในมอรจส์ (อันดับ 2)- ค.ศ. 2007 การแข่งขันที่เบลลินโซนา (อันดับ 5)

**อ้างอิง**

**แหล่งข้อมูลอื่น**
 ดาเนียล บอสชาร์ด
หมวดหมู่:นักมวยไทยชาวสวิส
หมวดหมู่:ผู้ฝึกสอนมวยไทย
หมวดหมู่:บุคคลจากรัฐซือริช
วัดป่าแงะ

วัดป่าแงะ  ตำบลแม่เจดีย์  อำเภอเวียงป่าเป้า  จังหวัดเชียงราย เดิมที่ตั้งของวัดเป็นป่าเต็งที่ขึ้นตามธรรมชาติ (ทางภาคเหนือเรียกไม้ชนิดนี้ว่าไม้แงะ ) ชาวบ้านก็เลยเอาเป็นชื่อชองหมู่บ้านมาตราบเท่าทุกวันนี้ และได้จัดตั้งวัดขึ้นมาชื่อว่า 

**ประวัติ**
วัดป่าแงะ มาจนทุกวันนี้วัดป่าแงะได้ทำการก่อสร้างมาเมื่อ ปี พ.ศ. 2470 (ค้นได้จากหนังสือประวัติวัดทั่วประเทศ เล่มที่ 8 ) สันนิษฐานว่าจะสร้างมามากกว่านั้นตามที่ผู้เฒ่าผู้แก่ได้ให้ข้อมูลมา วัดป่าแงะก็ได้รับการบูรณะมาตามยุคสมัยตามกำลังศรัทธาและปัจจัยเท่าที่จะอำนวย ไม่มี
สิ่งของมีค่าอันใดเลย มีพระพุทธรูปปูนปั้นเป็นพระประธานในวิหาร 1 องค์ นอกนั้นไม่ปรากฏมีสิ่งสำคัญ 
จนมาถึงปี พ.ศ. 2480 พระครูยติวัตรวิมล เจ้าคณะอำเภอเวียงป่าเป้า เจ้าอาวาสวัดหนองบัว ตำบลแม่เจดีย์ ท่านได้มาเป็นประธานบูรณะวัดป่าแงะพร้อมกับคณะศรัทธา บ้านป่าแงะ ป่าซางช่วยกันสร้างเสนาสนะ เช่น กุฏิ วิหาร ศาลา โรงครัว และก็มีพระสงฆ์ สามเณร จำพรรษามาตลอด และก็มีการปรับปรุงเปลี่ยนแปลงมาตลอด 
จนมาถึง ปี พ.ศ. 2512 จึง ได้ทำการรื้อวิหารหลังเดิมแล้วสร้างมาใหม่ และก็ปรับปรุงเปลี่ยนแปลงมาตลอด ตามแต่โอกาส อำนวย ปี พ.ศ. 2541 พระอธิการดวงแก้ว ปรกฺกโม อดีตเจ้าอาวาส จึงได้ทำการรื้อวิหารอีก และปี พ.ศ. 2543 พระอธิการสมาน ฌานวโร เจ้าอาวาสองค์ปัจจุบันได้ทำการก่อสร้างวางฐาน

**ศาสนสถาน/สิ่งก่อสร้าง**
อุโบสถ
*หอระฆัง
*ศาลาการเปรียญ
*กุฎิที่พักสงฆ์

**ลำดับเจ้าอาวาส**
พระครูยติวัตรวิมล
*พระอธิการดวงแก้ว ปรกฺกโม
*พระอธิการสมาน ฌานวโร

**ดูเพิ่ม**
 วัดไทย
ป่าแงะ
พงศกร เลาหวิเชียร

พงศกร เลาหวิเชียร อดีตรัฐมนตรีช่วยว่าการกระทรวงคมนาคม ในรัฐบาลทักษิณ ชินวัตร และอดีตอธิบดีกรมการขนส่งทางบก

**ประวัติ**
พงศกร เลาหวิเชียร เกิดเมื่อวันที่ 20 สิงหาคม พ.ศ. 2483 ที่เขตสัมพันธวงศ์ กรุงเทพมหานคร สมรสกับ รองศาสตราจารย์ พรผจง เลาหวิเชียร (สกุลเดิม: กมลเชษฐ์) มีบุตร 2 คน
พงศกร เลาหวิเชียร จบการศึกษาปริญญาตรีสาขานิติศาสตร์ จากมหาวิทยาลัยธรรมศาสตร์ เมื่อปี พ.ศ. 2505 และปริญญาโทด้านรัฐประศาสนศาสตร์ จากมหาวิทยาลัยนิวเม็กซิโกไฮแลนด์ ในปี พ.ศ. 2511 นอกจากนั้นยังผ่านการศึกษาอบรมหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) รุ่นที่ 3

**การทำงาน**
พงศกร เลาหวิเชียร เริ่มเข้ารับราชการประจำแผนกกฎหมาย สำนักงานปลัดกระทรวงคมนาคม ในปี พ.ศ. 2506 เคยดำรงตำแหน่งรองประธานกรรมการบริษัท ขนส่ง จำกัด และได้รับแต่งตั้งให้ดำรงตำแหน่งอธิบดีกรมการขนส่งทางบก จนเกษียณอายุราชการในปี พ.ศ. 2542
ในการเลือกตั้ง พ.ศ. 2544 ได้ลงสมัครสมาชิกสภาผู้แทนราษฎร ในระบบบัญชีรายชื่อ ลำดับที่ 18 ของพรรคชาติไทย แต่ไม่ได้รับเลือกเป็น ส.ส. ต่อมาในรัฐบาลของพันตำรวจโท ทักษิณ ชินวัตร จึงได้รับแต่งตั้งเป็นรัฐมนตรีช่วยว่าการกระทรวงคมนาคม

**ถึงแก่อนิจกรรม**
นายพงศกร เสียชีวิตด้วยโรคมะเร็ง เมื่อวันที่ 15 มกราคม พ.ศ. 2554

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:พรรคชาติไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ตำรารักทะลุจอ

ตำรารักทะลุจอ (3D Sex and Zen: Extreme Ecstasy, 3D Sex and Zen, p=Sān D Ròupútuán zhi Jílè Bǎojiàn) เป็นภาพยนตร์สัญชาติฮ่องกงในแนวอีโรติกในรูปแบบภาพยนตร์สามมิติ เข้าฉายในกลางปี พ.ศ. 2554

**เรื่องย่อ**
ในยุคราชวงศ์หมิง คุณชายทายาทเพียงหนึ่งเดียวของสกุลเหว่ย เหว่ยหยางเช็ง (ฮิโร ฮายามา) แต่งงานกับ ตี้หยูเซียง (หลัน เหยียน) คุณหนูทายาทเพียงหนึ่งเดียวของสกุลตี้ ทั้งคู่เมื่อแรกพบกันก็ชอบกันทันที  แต่ทั้งคู่แม้พยายามมีเพศสัมพันธ์กันตลอด แต่เธอก็ไม่อาจให้ความสุขแก่เขาได้อย่างเต็มที่  วันหนึ่งเหว่ยหยางเช็งติดตามเพื่อนไปยังหอเลิศล้ำ ที่ซึ่ง องค์ชายหนิง (เหอ หัวเฉา)  เก็บรักษาสมบัติมีค่าหายากมากมาย ทั้ง ภาพเขียนโบราณ, อักษรภาพแบบโบราณ รวมทั้งเป็นสถานที่ที่ชายหนุ่มอย่างเขามาร่วมรักด้วยท่าทางแปลก ๆ กับหญิงสาวสุดสวยอย่างหลุดโลก อย่าง หลิวซื่อ (ซาโอริ ฮะระ) หรือ ตงเหม่ย (ชูโอะ ยูกิโกะ) นางสนมขององค์ชายหนิง เหว่ยหยางเช็งรู้สึกว่าขนาดขององคชาตตนเองนั้นยาวไม่เพียงพอ จึงขอผ่าตัดเพื่อให้มีขนาดใหญ่ขึ้น  โดยที่หารู้ไม่เลยว่า นั่นคือ กับดักที่รอเขาอยู่

**เบื้องหลังและการเข้าฉาย**
3D Sex and Zen: Extreme Ecstasy หรือเรียกสั้น ๆ ว่า 3D Sex and Zen เป็นภาพยนตร์ที่ถือเป็นภาคต่อของภาพยนตร์ในแนวอีโรติกก่อนหน้านั้น 3 ภาค คือ Sex and Zen (ในชื่อภาษาไทย อาบรักกระบี่คม) ในยุคทศวรรษที่ 90 ที่มีชื่อเสียงของฮ่องกง โดยดัดแปลงมาจากบทประพันธ์ในชื่อ The Central Preyer Mat (บัณฑิตหลังเที่ยงคืน) โดย หลียู่
ในภาคนี้เป็นการร่วมทุนสร้างกันระหว่างฮ่องกง, ญี่ปุ่น และจีนแผ่นดินใหญ่ ด้วยทุนกว่า 105 ล้านบาท ด้วยนักแสดงชื่อดังในแบบภาพยนตร์อีโรติกและเอวีของทั้ง 3 ชาติ เช่น ซาโอริ ฮะระ 
และถือเป็นภาพยนตร์อีโรติกเรื่องแรกของโลกด้วยที่ฉายในระบบสามมิติ โดยแฝงความคิดด้วยปรัชญาแบบเซนในตอนท้ายเรื่อง เมื่อผู้สร้างประกาศว่าจะสร้างและออกฉาย ปรากฏเป็นข่าวโด่งดังได้รับความสนใจอย่างมาก  และเมื่อเข้าฉายแล้ว ปรากฏว่าที่ฮ่องกงสามารถทำรายได้เหนือกว่า Avatar ภาพยนตร์ในแนวไซไฟฟอร์มใหญ่ของฮอลลีวู้ดเสียอีก 
สำหรับในประเทศไทยในตอนแรกคาดว่าจะไม่ได้ถูกนำเข้ามาฉาย แต่ว่าได้มีการนำเข้ามาฉาย แต่ได้เข้าฉายเพียง 7 วันเท่านั้นแต่เมื่อได้ฉายจริง ผลตอบรับออกมาดีมาก จึงขยายเวลาฉายออกไปอีกและเพิ่มโรงฉาย โดยฉายในโรงแบบธรรมดาด้วย โดยได้รับการจัดเรตเป็น ฉ.20 คือ ห้ามผู้ชมอายุต่ำกว่า 20 ปี และถูกตัดฉากออกไป 3 ฉาก ได้แก่ ฉากที่หลวงจีนมีเพศสัมพันธ์กับหลิวซื่อ หลังจากที่โดนหลิวซื่อลอบมายั่วยวนให้หลวงจีนตบะแตกเพื่อแก้แค้น, ฉากที่องค์ชายหนิงมีเพศสัมพันธ์กับตงเหม่ยจนขาดใจตาย และฉากที่ตี้หยูเซียงโดนองค์ชายหนิงทรมานเพื่อแก้แค้นโดยให้นั่งทับอยู่บนเครื่องทรมานที่ติดอยู่บนหลังม้า รวมเป็นเวลาราว 3 นาที

**อ้างอิง**

**แหล่งข้อมูลอื่น**
 ข้อมูลจากสยามโซน- ข้อมูลจาก IMDb- เว็บไซต์อย่างเป็นทางการของภาพยนตร์ date=2011-01-29 
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ภาคต่อ
หมวดหมู่:ภาพยนตร์อีโรติก
หมวดหมู่:ภาพยนตร์ฮ่องกง 3 มิติ
หมวดหมู่:ภาพยนตร์แฟนตาซี
กระดูกอ่อนไม่เจริญ

กระดูกอ่อนไม่เจริญ (achondropalsia) เป็นโรคทางพันธุกรรมโรคหนึ่งซึ่งเป็นสาเหตุที่พบบ่อยของภาวะแคระ ผู้ป่วยส่วนใหญ่มีการกลายพันธุ์ซึ่งเกิดจากการกลายพันธุ์แบบสุ่ม และอีกส่วนหนึ่งได้รับถ่ายทอดมาในลักษณะทางการถ่ายทอดแบบทายกรรมลักษณะด้อย ผู้ป่วยจะมีการกลายพันธุ์ในยีน fibroblast growth factor receptor 3 ซึ่งทำให้เกิดความผิดปกติในการเจริญของกระดูกอ่อน ผู้ป่วยจะมีร่างเตี้ย ความสูงเฉลี่ยอยู่ที่ 131 เซนติเมตรสำหรับผู้ชาย และ 123 เซนติเมตร สำหรับผู้หญิง
หมวดหมู่:ความบกพร่องของรีเซพเตอร์ผิวเซลล์
หมวดหมู่:ความผิดปกติของการเจริญเติบโต
ฟาสซิสต์อิตาลี

ฟาสซิสต์อิตาลี (Fascist Italy) สามารถหมายถึง- ฟาสซิสต์อิตาลี (ค.ศ. 1922–1943)- สาธารณรัฐสังคมอิตาลี

**ดูเพิ่ม**
 ลัทธิฟาสซิสต์อิตาลี
ซัลซา (แนวดนตรี)

ซัลซา (Salsa) เป็นแนวดนตรีของคิวบาที่มาบรรจบระหว่างสเปนและวัฒนธรรมแอฟริกา ในช่วงทศวรรษ 1960-1970 ปัจจุบันเป็นที่แพร่หลายไปทั่วโลก

**อ้างอิง**
 isbn=1-55652-411-0- url=https://archive.org/details/cubanfiresagaofs00leym- url=https://archive.org/details/popularmusicsofn00manu- year=1995. See also isbn=1-59213-463-7 - isbn=0-306-81018-2- others=cited in Manuel, pg. 48- others=cited in Leymarie, pg. 268, and Morales, pg. 60- url-status=dead- isbn=978-1-85828-636-5- isbn=1-85828-421-X- url=http://www.planetsalsa.com/university_of_salsa/clave/clave_roots.htm- id=IBN 0819564427

**หนังสืออ่านเพิ่ม**
 language=es- language=es- Brill, Mark. Music of Latin America and the Caribbean, 2nd Edition, 2018. Taylor & Francis  1138053562- isbn=978-1-59213-386-4- isbn=978-0-9764990-0-8- publisher=University of Illinois Press- publisher=University Press of America- year=1985- publisher=Oxford University Press- Rondón, César Miguel,  The Book of Salsa: A Chronicle of Urban Music from the Caribbean to New York City, translated by Frances R. Aparicio with Jackie White, University of North Carolina Press, 2008. 978-0-8078-5859-2- archive-date=2005-03-31 - language=es- url=http://www.planetsalsa.com/university_of_salsa/clave/clave_roots.htm- isbn=978-0-8153-4019-5
*isbn=0-941677-35-4

**แหล่งข้อมูลอื่น**
  24 hour podcast of Viejoteca on CFRU 93,3 FM-   LaMusicaSalsa.com | Latin American Music and Salsa Resources-   LaMusicaSalsa.net | Latin Music and Salsa Network date=2011-06-02 -  Latin Music USA, Public Broadcasting Service (PBS) TV documentary, October 2009.-  List of salsa radio stations date=2011-07-15 -  The Salsa Beat Machine, a free online tool for learning more about salsa instruments and timing.-  Sky.fm Salsa radio date=2011-06-26 -  Valle Son Music date=2012-12-09  Classical salsa from Viñales, Cuba
หมวดหมู่:ดนตรีในคริสต์ทศวรรษ 1970
หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:แนวดนตรีคิวบัน